એમની પંચોતેરમી વર્ષગાંઠ મોટો દિકરો ધામધૂમથી ઉજવવા માંગતો હતો .એની બે ગણતરી હતી, પપ્પાને ખુશ કરી બીજી ફૅકટરી ઊભી કરવા મદદ કરવા મનાવી લેવા અને એમના જૂના મિત્રોમાંથી ઘણાના પુત્રો ઉચ્ચ સરકારી હોદ્દાઓ પર હતા,તેની સાથે ઓળખાણ કરવાનો લાભ લેવો.રિશીને એણે ઈવેન્ટ મેનેજર લાવી આપવા સાથે કહ્યું તારે ખાસ પાર્ટીમાં ધમાલ મચાવી દેવાની છે.પહેલીવાર રિશીએ તેમનાથી અલગ અભિપ્રાય આપી કહ્યું જો મારી વાત માનો તો જૂનાં કર્ણપ્રિય હિન્દી ફિલ્મના ગીત ગાનાર ઑરકેસ્ટ્રાને હું જાણું છું,તેમને બોલાવો,શર્માઅંકલ અને તેમના મિત્રોને એ વધારે ગમશે અને કહેવાની જરુર નથી કે એ સૂચન સ્વીકારીને મોટા દિકરાની બંને ઈચ્છાઓ સારી રીતે પૂરી થઈ,પણ દિકરાએ પોતાની પસંદનું આટલું મહત્ત્વ સમજ્યું એનાથી જન્મેલી લાગણીએ બાપ-દિકરા વચ્ચે પહેલીવાર ગણતરી વિનાની લાગણીની આપ-લે થઈ.જ્યારે રિશીએ પોતાની વિચારસરણી બદલવાનો સંપૂર્ણ યશ સલોનીને આપ્યો,સૌથી મહત્ત્વનું કામ સલોનીએ એમનું રેકોર્ડ પ્લેયર રીપેર કરાવીને વર્ષગાંઠને દિવસે ભેટ આપ્યું .શર્મા અંકલે સલોનીને મળીને પૂછ્યું કે સિનીઅર સીટીઝન ગ્રુપની ઓફીસ માટે કંઇ જરૂર હોઈ તો લાવી આપતા બહુ આનંદ થશે , અમારા કુટુંબમાં આત્મીયતા લાવવામાં તારું યોગદાન ભૂલી શકાય તેવું નથી. એટલે આ ટીવી…!